标题：1052年
历史纪年
1052年是一个闰年，是农历壬辰年（龙年）；契丹重熙二十一年；北宋皇祐四年；西夏天祐垂圣三年；大理保安八年；越南崇兴大宝四年；日本永承七年。它的第一天在星期二开始。
通鉴记载
仁宗体天法道极功全德神文圣武睿哲明孝皇帝皇佑四年（辽重熙二十一年）
春，正月，辛亥，徒英州别驾唐介为全州团练副使、监郴州酒税。
辽主如混同江。
王尧臣、王守忠、陈旭等，校庆历、皇佑总四年天下财赋出入，凡金币丝纩薪刍之类，皆在其数，参相耗登，皇佑元年入一亿二千六百二十五万有奇，而所出亡馀；为书七卷，丙辰，上之。诏送三司，取一岁中数以为定式。
庚申，乾宁军献古钟，诏送详定大乐所。
丙寅，听吉州司理参军祝绅持兄服。绅幼亡父母，养于兄嫂，已尝为嫂服，至是又请解官持兄丧。帝曰：“近盖有匿父母丧而干进者，今绅虽所服非礼，然不忘鞠养恩，亦可劝也。可听之，仍候服阕日，与幕职官、知县。”
诏：“昨为唐介显涉结附，合行降黜，亦虑言路或阻，寻与除迁。尚恐言事之臣有所顾忌，御史台、谏院，其务尽鲠直以箴阙失。”
二月，戊寅，帝谓辅臣曰：“东南岁比不登，民力匮乏，尝诏蠲岁漕百万石。今发运使施昌言、许元乃欲分往两浙、江南调发军储，是必谋诛剥疲民，求羡馀以希进耳，宜约束之。”因诏昌言等遵前诏，毋得辄有科率。
庚辰，以兵部郎中考城傅求为户部副使。
庆历末，求自梓州路转运使移陕西。时关中用当十铁钱，盗铸不可胜计，求献策请变钱法。至境，问民所乏，贷以种粮钱，令麦熟纳偿，而薄取其息，民大悦。求急檄州县，凡散二百八十万缗。已而朝廷变法，遂下令，以小铁钱三折大铁钱一。民出不意，破产失业，自经者众，而盗铸亦衰止。所贷得麦四十万斛，商人入粟于边而受钱于中都，岁五百万缗。时河北奏乞线，朝廷未有以给，求言本道仓廪实，请以所当受钱畀之，帝嗟赏。自康定用兵，陕、华以西移税输于边，民力大困，求令输本郡，而转钱以供为籴，民受其惠而兵食亦足。王尧臣详定课绩，上其事实；赐诏褒之。寻召入，权纠察在京刑狱，于是擢副三司。
癸未，命御史中丞王举正与三司同详定冗费。
是月，辽主如鱼儿泺。
三月，丁未，以知谏院包拯为龙图阁学士、河北都转运使。居数月，徙为高阳关路安抚使。因籍一路吏民积岁所负公钱十馀万，悉除之。
丙辰，蠲江南乐、西路民所贷种粮。初，帝谓辅臣曰：“顷江南岁饥，贷种粮数十万斛，且屡经寝阁，而转运司督索不已。比闻民贫不能尽偿，非遣使安抚远方，无由上达，其蠲之。”
壬戌，出内藏库绢十万，下三司以助军费。
丙寅，河东、陕西都部署司言郭谘所进独辕冲阵无敌流星弩，可以备军用，诏弓弩院如样置之。寻以谘为鹿延路钤辖，给所制弩五百，募土兵教之。既成，经略使夏安期言其便，诏置独辕弩车。
戊辰，以全州团练副使、监郴州税唐介为秘书丞。
辛未，诏杂买务：“自今凡宫禁所市物，皆给实直，其非所阙者，勿得市。”初，帝谓辅臣曰：“国朝鉴唐宫市之患，特置此务，以京朝官、内侍参主之，且防扰人。近岁物非所急者一切收市，扰人甚矣。”故降是诏。
夏，四月，戊寅，禁内宿臣寮聚会。
先是内出欹器一，陈于迩英阁御坐前，谕丁度等曰：“朕思古欹器之法，试令宫人制之，以示卿等。”命以水注之，中则正，满则覆，虚则欹，率如《家语》、荀卿、淮南之说。帝曰：“日中则昃，月盈则亏；朕欲以中正临天下，当与列辟共守此道。”度拜曰：“臣等亦愿无倾满以事陛下。”因言太宗尝作此器，真宗亦尝着论。庚辰，帝制《后述》以赐度等。
丙戌，辽遣使来贺乾元节，其国书始去国号，称南、北朝，且言书称大宋、大契丹非兄弟之义。帝召二府议之，参知政事梁适曰：“宋之为宋，受之于天，不可改。契丹亦其国名。自古岂有无名之国！”又下两制、台谏官议，皆以讲和以来，国书有定式，不可辄许。乃诏学士院答辽书，仍旧称大契凡、大宋。其后辽复有书，亦自称大契丹如故。初，知制诰韩综为馆伴，北使欲复书如其国但称南、北朝。综谓曰：“自古未有建国而无号者。”北使惭，遂不复言。其后北使来，朝廷择馆伴者，时综已卒，帝曰：“孰有如韩综者乎？”
初，依智高贡方物，求内属，朝廷拒之。后复贡金函书以请，知邕州陈珙上闻，不报。智高既不得请，又与交趾为仇，且擅广源山泽之利，遂纳亡命，数出敝衣易合，给言峒中饥，部落离散，邕州信其微弱，不设备。乃与广州进士黄玮、黄师宓及其党侬建中、侬智忠等日夜谋入寂。一夕，焚其巢穴，给其众曰：“平生积聚，今为天火所焚，生计穷矣。当拔邕州，据广州以自王，否则必死。”是日，率众五千沿郁江东下，攻破横山寨，寨主张日新、邕州都巡检高士安、钦、横州同巡检吴香死之。
五月，乙巳朔，侬智高破邕州，执知州陈珙、通判王乾佑、广西都监张立。初，贼围城，珙令乾佑守来远门，权都监李肃守大安门，指使武吉守朝天门。张立自宾州来援，既入，珙犒军城上，酒行而城破。珙、立、乾佑及节度推官陈辅尧、观察推官唐鉴、司户参军孔宗旦皆被执，兵死者千馀人。智高阅军资库，得所上金函，怒谓珙曰：“我请内属，求一官以统摄诸部，汝不以闻，何也？”珙对尝奏不报；索奏章，不获，遂扶珙出。珙病目，不能视，惶恐呼万岁，求自救，不听，并立、乾佑、辅尧、鉴、宗旦害之。立临刑，大骂不屈，逾月，得其尸如生。
当智高未反对，邕州有白气出庭中，江水溢。宗旦以为兵象，度智高必反，以书告珙。珙怒，诋之曰：“司户狂邪？”及智高破横山寨，宗旦即载其亲诣桂州，曰：“吾有官守不得去，无为俱死也。”既而贼执宗旦，欲任以事，宗旦叱贼，且大骂，遂被害。
智高既得邕州，即伪建大南国，僭号仁惠皇帝，改年启历，赦境内，师宓以下皆称中国官名。
丙午，以太常丞致仕导江代渊为祠部员外郎。渊事亲孝，举进士甲科，得清水主簿，叹曰：“禄不及亲，何以为！”即还家教授，坐席常满。王拱辰安抚两川，遗书欲起之，托疾不往见。杨日严知益州，又荐之，遂以太子中允致仕。谢绝诸生，着《周易旨要》、《老佛杂说》数十篇。至是翰林学士田况上其书，诏优加两官。
庚戌，诏：“国子监直讲，自今选通经有行实、年四十以上者为之。”时侍御史梁蒨言：“近日荐杨忱为学官，忱年少轻肆，不可用。”故降是诏。忱，偕之子也。
癸丑，侬智高入横州；丙辰，入贵州；庚申，入龚州；辛酉，入藤州；又入梧州、封州，知封州曹觐死之。时岭南州县无备，守将多弃城走。封州士卒才百人，又无城隍以守，或劝觐避贼，觐正色叱之曰：“吾守臣也，有死而已，敢言避贼者斩！”贼至，觐率从卒决战，不胜，被执。贼捽使拜，且诱之曰：“从我得美官，以女妻汝。”觐詈曰：“人臣惟北面拜天子，我岂从尔苟生邪！”贼犹惜不杀，徙置舟中。觐不食者两日，探怀中印章授其从卒曰：“我且死，若求间道，以此上官。”贼知其无降意，害之，至死骂贼不绝。
壬戌，侬智高入康州，知州赵师旦，监押马贵死之。师旦，稹从子也。
贼既破邕州，顺流东下。师旦使人觇贼，还报曰：“诸州守皆弃城走矣。”师旦叱曰：“汝亦欲吾走邪”乃大索，得谍三人，斩以徇。而贼已薄城下，师旦止有兵三百，开门迎战，杀数十人。会暮，贼稍却，师旦语其妻，取州印佩之，使负其子以匿，曰：“明日贼必大至，吾知不敌，然不可以去，尔留死，无益也。”遂与贵部士卒固守州城。召贵食，贵不能食，师旦独饱如平时。迟明，贼攻城愈急，左右请少避，师旦曰：“战死与戮死何如？”众皆曰：“愿为国家死。”至城破，无一人逃者。矢尽，与贵俱还，据堂而坐。智高麾兵入，胁师旦，师旦大骂，智高怒，并贵害之。癸亥，入端州，知州丁宝臣弃城走。
甲子，知颍州、资政殿学士、户部侍郎范伸淹行至徐州而卒。
仲淹少有大志，于富贵、贫贱、毁誉、欢戚，不一动其心，而慨然有志于天下，常自诵曰：“士当先天下之忧而忧，后天下之乐而乐也。”每感激论天下事，奋不顾身，一时士大夫矫厉尚风节，自仲淹创之。性至孝，以母在时方贫，其扣虽贵，非宾客不重肉，妻子衣食仅能自充。而好施予，置义庄里中，以赡族人。守杭之日，子弟知其有退志，乘间请治第洛阳，树园圃，为逸老地。仲淹曰：“人苟有道义之乐，形骸可外，况居室乎！”吾今年逾六十，生且无几，乃谋治第树园圃，顾何待而居乎！吾所患在位高而艰退，不患退而无居也。且西都士大夫园林相望，为主人者莫得常游，而谁独障吾游者？岂必有诸己而后为乐邪？”及卒，赠兵部尚书，谥文正，又遣使部问其家。既葬，帝亲书其碑曰“褒贤之碑”。仲淹为政主忠厚，所至有恩，邠、庆二州之民与属羌皆画像立生祠事之。其卒也，羌酋数百人哭之如父，斋三日而去。
丙寅，侬智高围广州。前二日，有告急者，知州江都仲简以为妄，囚之，下令曰：“有言贼至者斩！”以故民不为备。及贼至，始令民入城，民争以金贝遗阍者求先入，践死者甚众，馀皆附贼，贼势益张。
命知韶州陈曙领兵讨侬智高。朝廷初闻智高反，诏进奏院不得辄报。知制诰吕溱言：“边防警急，一方有盗贼，宜令诸路闻之，共得为备。今欲人不知，此何意也！”
六月，乙亥，起复前卫尉卿余靖为秘书监、知潭州；前屯田员外郎、直史馆杨畋为广南西路体量安抚提举经制贼盗。靖及畋各居父丧。先是靖与知韶州者结缉农兵，完葺保障，共为守御计，朝廷闻而嘉之；又以畋素习蛮事，故有是命。寻改靖广南西路安抚使、知桂州。畋被召，至都门外，辞以丧服不敢见；帝赐以所服御巾，入对便殿，即日加起居舍人、同知谏院而遣之。
甲申，徙知广州仲简知荆南。朝廷但以简能守城，故有是命，不知广人怨之深也。
丙戌，诏：“诸州军里正、押司、录事，已代而令输钱免役者，以违制论。”先是王逵为荆湖南路转运使，率民输钱免役，得缗钱三十万，进为羡馀，朝廷降诏奖谕。由是诸路尽为掊克，至破产不能偿所负。朝廷知其弊，故条约之。
丁亥，以太子太师致仕王德用为河阳三城节度使、同平章事、判郑州。
时将相王姓者数人，而闾阎妇女小儿皆号德用为黑王相公。德用虽致仕，乾元节上寿，预班廷中，辽使曰：“黑王相公乃复起邪？”帝闻之，遂更付以方镇。
以彰化节度使、知延州狄青为枢密副使。御史中丞王举正，言青出兵伍为执政，本朝所无，恐四方轻朝廷；左司谏贾黯、御史韩贽亦以为言，皆不听。青面涅犹存，帝尝敕青傅药除字。青指其面曰：“陛下擢臣以功，不问门第。臣所以有今日，由面涅耳，愿留此以劝军中，不敢奉诏。”
壬辰，以秘书丞、监郴州税唐介为主客员外郎、通判潭州。
己亥，置广南东、西路、湖南、江西转运判官各一员。庚子，以知宿州朱寿隆提点广南西路刑狱。朝廷惩岭表无备，命完城，贵州守者虐用其人，人不堪命。寿隆驰至州，械守送狱，奏黜之，州人为立生祠。寿隆，台符子也。
秋，七月，乙巳，出内藏库钱三十万缗、绢十万匹，下河北助籴军粮。
丙午，命知桂州余靖经制广南东、西路盗贼。时谏官贾黯言：“靖及杨畋皆许便宜从事，若两人指踪不一，则下将无所适从。又，靖专制西路，若贼东向，则非靖所统，无以使众。不若并付靖经制两路。”靖亦自言：“贼在东而使臣西，非臣志也。”帝从其言，故有是命。
初，魏瓘筑广州城，凿井蓄水，作大弩为守备。及侬智高攻城甚急，且断流水，而城坚，井饮不竭，弩发辄洞中，贼势稍屈。
知英州晋江苏缄，始闻广州被围，谓其众曰：“广与吾州密迩，今城危在旦暮，而恬不往救，非义也。”乃蒐募壮勇合数千人，委州印于提点刑狱鲍轲，夜行赴难，去广二十里驻兵。黄师宓为贼谋主，缄使缚其父，斩以徇，贼闻之丧气。时郡民皆旁缘为盗，缄得六十馀人，斩之。招怀其驱胁诖误，使复故业者，凡六千八百馀人。
城被围日久，战数不胜。贼方舟数百，急攻南城。番禺令新喻萧注，先自围中出，募得海上强壮二千馀人，以海船集上流，未发；会飓风夜起，纵火焚贼船，烟焰烛天，大破之，即日发县门诸路援兵及民户牛酒刍粮，相继入城。而转运使成都王罕，亦自外募民兵入城，益修守备。贼知不可拔，围五十七日，壬戌，解去，由清远县济江，拥妇女作乐而行。
攻贺州，不克。遇广东都监张忠于白田，忠战死，虔州巡检董玉、康州巡检王懿、连州巡检张宿、合州巡检赵允明、监押张全、司理参军邓冕皆殁。先是缄与洪州都监蔡保恭，以兵八千人据边渡村，扼贼归路，忠自京师至，夺而将之。临战，谓其下曰：“我十年前一健儿，以战功为团练使，尔曹勉之！”于是不介马而前。先锋遇贼奔，忠手拉贼帅二人；马陷泞，不能奋，遂中标枪死。
甲子，广东钤辖蒋偕击贼于路田，兵败，南恩州巡检杨逵、南安军巡检邵馀庆、权宜州巡检冯岳、西路捉贼王兴、苌用和皆殁。
考功议上故司空致仕张齐贤谥曰文定，右仆射陈尧叟曰文忠，太子太傅致仕辛仲甫谥曰康节，赠吏部尚书温仲舒谥曰恭肃，赠户部尚书钱若水谥曰宣靖，赠刑部尚书宋湜谥曰恭质，右屯卫上将军王嗣宗谥曰景庄，威塞节度使冯守信谥曰勤威。自齐贤而下，皆祖宗旧臣也，已葬而未谥，至是其家始请之。
八月，丁丑，以监新淦县税丘浚签署滁州判官事。浚坐作诗刺讥时事，谪官久之。至是淮南安抚陈旭、湖北提点刑狱祖无择表荐之。帝曰：“浚无雅行，惟以口舌动人。今旭等称其才，无乃长浮薄！”辅臣言：“浚所坐已更赦，宜使自新。”故内徙之。
杨畋既趋广南，又奏请删康定行军约束及赏罚格颁下，并置检法官。己卯，诏谕畋曰：“智高乘飚锐窃发，二广之民日徯官军至，故委卿节制，以歼贼为期。临机趋变，安用中覆！今甲兵大集，不能度形势一举扑灭，乃奏请颁格令，置检法官，此岂应速计邪？贼或顺风下海，掠琼管及海壖诸州，厚戍则兵不足，无备则寇乘之。如能断海道，则不以日月淹滞可也。”
乙酉，降广南东路转运使王罕官，监信州酒税。初，罕往潮州议盐事，闻侬智高围广州，即领兵还，入城为守御备，城得不陷者，罕有力焉，而朝廷未知也。提点刑狱鲍轲自英州挈其孥欲过岭北，至雄州，知州萧勃留之，乃具奏，召罕至雄州计事，罕辄不至。谏官李兑遂劾罕怯懦避贼，端居广州，朝廷亦以罕奏不时达，故及于责。
丙戌，赠张忠为感德节度使，录其父馀庆为左监门卫大将军，赐第一区，给半俸终其身。
丁亥，以萧注为礼宾副使，仍权发遣番禺县事。
戊子，以资政殿学士兼翰林侍读学士、吏部尚书、知汝州吴育为集贤院学士、判西京留守御史台，以育固称疾，求居散地故也。留台旧不领民事，时张尧佐判河阳，民讼久不决者，多诣育，育为辨曲直，判书状尾，尧佐畏恐奉行。
鄜州兵广锐、振武二指挥戍延州，闻其家被水灾，诣副都署王兴求还，不能得，乃相率逃归，至则家人无在者，于是聚谋为盗，州人震恐。知州薛向遣亲吏谕之曰：“冒法以救父母妻子，乃人之常情；而不听汝归，乃武帅不知变之故耳。汝听吾言，亟归收亲属之尸，贷汝擅还之罪；不听吾言，汝无噍类矣。”众径入，拜庭下泣谢，境内以安。向，颜之孙也。
辛卯，改知秦州孙沔为湖南、江西路安抚使，入内押班石全彬副之。沔初入见，帝以秦州事勉之，对曰：“臣虽老，然秦州不足烦圣虑，当以岭南为忧也。臣睹贼势方张，官军朝夕当有败奏。”既而闻张忠死，蒋偕败，帝谕执政曰：“南事诚如沔料。”宰相庞籍因奏遣沔行，仍许沔便宜从事。沔以南方兵连为贼破，气慑不可用，请益发骑兵，且增选偏裨二十人，求武库精甲五千。参知政事梁适谓沔曰：“毋张皇。”沔曰：“前日惟无备，故至此。今指期灭贼，非可以侥幸，乃欲示镇静邪！”居二日，促行，才与兵七百。沔忧贼度岭而北，乃檄湖南、江西曰：“大兵且至，其缮治营垒，多具燕犒。”贼疑，不敢北侵。沔行至鼎州，复诏加广南东、西路安抚使。
以知英州、秘书丞苏缄为供备库使。初，广州以贼遽至，不及清野，故贼得肆略。后缄知贼将走，分兵扼其归路，布槎木、巨石凡四十里。贼至，果不得前，乃绕出数舍，入沙头渡江，由清远县道连、贺州西归，摧伤甚众，缄尽得贼所略去物。
历史大事
狄青上元夜袭昆仑关 
狄青（1008年－1057年），字汉臣。北宋汾州西河（即今山西汾阳）人。善骑射。出身贫寒，宋仁宗宝元元年（1038年）为延州指挥使，勇而善谋，在宋夏战争中，他每战披头散发，戴铜面具，冲锋陷阵，立下了累累战功。朝廷中尹洙、韩琦、范仲淹等重臣都与他的关系不俗。范仲淹授以《左氏春秋》，狄青因此折节读书，精通兵法。以功升枢密副使。
平生前后25战，以皇佑四年（1052年）正月十五夜袭昆仑关最著名。同年，广西侬智高起兵自称大南国仁惠皇帝，时刚任3个月枢密副使的狄青上表讨伐，被任命为宣徽南院使，在上元之夜兵分先、中、后三军，自己亲率先军火速出击，一举夺得昆仑关，分左右两翼，绕道其后，前后夹攻，一战而胜，升任为枢密使。升任为枢密使后，随着狄青因军功而升为朝廷的最高武官，朝廷对他的猜忌、疑虑也在逐步加深。嘉佑元年（1056年）八月，仅作了4年枢密使的狄青终于被罢官，出知陈州，最后在“惊疑终日”中郁郁而死，年仅49岁，谥武襄。
宋校定天下财赋收入
皇祜四年（1052）正月，王尧臣、王守忠、陈旭等官僚比较庆历、皇祐期间四个年度全国财赋收支情况，包括金币、丝帛等在内，对比每年财政收入的增减情况．通过比较，王尧臣等人将比较结果撰写成七卷书，呈递给宋仁宗过目。宋仁宗下令将此书送往三司，取四年的财政收支的平均数作为国家财政的固定模式。
邕州沦陷
皇祐四年（1052）二月，侬智高请求归顺宋朝，宋朝拒绝接受。而侬智高与交趾（今越南）世代为仇，因而侬智高奋发图强，招纳一些亡命之徒，经常派人用破烂衣服到邕州（今广西南宁）交换食品。宋朝邕州守将为侬智高所迷惑，以为侬智高力量的确弱小，因而疏于防范。在这种情况下，侬智高与广州（今广东广州）进士黄玮、黄师宓及其党羽侬建侯、侬志中夜以继日地策划侵宋的计划。四月底，侬智高率领五千军队从郁江顺流东下，迅速攻破横山寨（今广西田东），张日新、高士安、吴香等宋将殉难。五月，侬智高又进围邕州城。知邕州陈珙措手不及，急忙下令通判王乾祜防守来远门，权邕州都监李肃防守大安门，武吉守卫朝天门，但宋将防御准备尚未完毕，侬智高已率兵攻破州城，俘虏了陈珙、张立、王乾祐、陈辅尧、孔宗旦等宋朝文武官吏，宋军一千余人在激烈的战斗中丧生。其后侬智高将这些官吏诛杀殆尽。李肃、武吉、梅微之等数人因与侬智高的军师黄师宓有过交情，幸免一死。侬智高攻陷邕州后建立大南国，自称仁惠皇帝，改年号为启历，并大封文武百官。
康州保卫战
皇祐四年（1052）五月，侬智高攻破邕州（今广西南宁）后，迅速向康州（广东德庆）推进。知州赵师旦急忙组织全城军民保卫康州，当时康州城仅有正规军三百人，侬智高军队到达康州后，赵师旦率领三百宋军与侬军接战，打死侬军几十人，击退了侬军的第一次进攻。当夜，赵师旦将康州大印交给他的妻子，准备与敌人血战到底。广大官兵纷纷表示愿意为国捐躯，直到流尽最后一滴血。侬智高军队猛攻康州城，直到康州被攻克，守城宋军没有一个临阵逃跑，赵师旦弹尽粮绝，与马贵等人被侬军俘虏。赵师旦宁死不屈，大骂侬智高，被侬智高残酷杀害，年仅四十二岁。其后康州人民为了纪念这位英雄，专门为他建立一座庙宇加以祭祀，朝廷为表彰他的功绩，封赠其母为长安县太君，录用其子三人为官。
宋禁诸州输钱免役
王逵担任荆湖南路转运使时，允许当地百姓纳钱后免除徭役，共得钱三十万贯，王逵将这些钱作为额外收入上交朝廷，因而宋仁宗特地下诏予以嘉奖。于是，全国各地竞相仿效，多取免役钱，上交国家财政，以求升迁。各地人民深受其害。有的地区的老百姓甚至倾家荡产也偿还不清所欠免役钱。这些情况上报到中央后，宋仁宗于皇祐四年（1052）六月下诏；各州县里正、押司、录事等已服过差役而各地方政府又命令这些人交纳免役钱者，以违背皇帝命令论处。
宋减湖南丁身米
五代十国时期，马氏割据湖南，征调老百姓上山伐木，不论贫富，一律按照一家丁口多寡征发。宋朝建立后，逐渐将这些不愿服徭役的工人的劳动量折算成钱，让他们在纳税时交纳与工作量价值相等的米，因而各家轻重极不平均，贫困之户因丁多而交纳米也多，导致一些人户愈益贫困。皇祜四年（1052）七月，宋仁宗下令三司按照工作量的最低值为标准，让服役之家交纳丁米。这样，每年比原来减少十万余石粮食，而受益最多的地区是彬（今湖南彬州）、永（今湖南零陵）、桂阳监（湖南桂阳）等地。
宋减漳、泉等地丁米
庞籍担任福建路转运使时，就曾上书朝廷，建议废除福建路漳（今福建漳州）、泉（今福建泉州）、兴化军（今福建莆田）等地丁米，但朝廷有关负责部门执意不从。皇祐四年（1052）十一月，庞籍升为宰相，再度向宋仁宗提出这一建议，宋仁宗采纳了他的意见。五代十国时期，刘氏割据福建地区，按照丁口征收米粮，数量甚大，一些贫困农户根本交纳不出这些沉重的赋税。宋仁宗诏令规定：从今以后，泉州、兴化军二地民户原来交纳七点五斗丁米者减少二点五斗，客户减四点五斗，漳州地区原来交纳八点八斗丁米者，主户减三点八斗、客户减五点八斗。从此以后，福建路地区的丁米制度得以固定下来。